Dastlabki ma’lumotlarga ko‘ra, garovda besh kishi ushlab turilibdi. Foto: AFP Fransiyaning Gavr shahrida qurollangan erkak bank bo‘limlaridan biriga bostirib kirgan va bir necha kishini garovga olgan. Bu haqda Le Figaro nashri xabar berdi. Politsiyaning ma’lum qilishicha, u bir o‘zi harakat qilmoqda va sheriklari yo‘q. Nashrning politsiyadagi manbalarining so‘zlariga ko‘ra, besh kishi garovda ushlab turilibdi. Politsiya bank bo‘limi atrofini o‘rab olgan. Gazetaning yozishicha, bosqinchi bir nechta talablarni ilgari surgan, ammo nashr qanday talablar ekanligiga aniqlik kiritmagan.